《次韵富季申主簿梅花》
宋代·陈与义

东风知君将出游，玉人迥立林之幽。
欹墙数苞乃尔瘦，中有万斛江南愁。
君哦新诗我听莹，句里无尘春色静。
人人索笑那得禁，独为君诗起君病。
欲语未语令人嗟，桃李回看眼中沙。
同心不见昭仪种，五出时惊公主花。
典衣重作明朝约，聊复宽君念归洛。
笛催疏影日更疏，快饮莫教春寂寞。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。